Strovolos Municipality

Το Furry Book Club για παιδιά και εφήβους στο Πολιτιστικό Κέντρο Στροβόλου! 3/4/26
2026-04-03 17:30 - 18:30 (Europe/Athens) | Πολιτιστικό Κέντρο Στροβόλου
Δελτίο Τύπου
Το Furry Book Club για παιδιά και εφήβους
στο Πολιτιστικό Κέντρο Στροβόλου 3 και 24 Απριλίου 2026
Το επιτυχημένο πρόγραμμα «Furry Book Club – Reading Dogs», για παιδιά και εφήβους, συνεχίζεται και τον Απρίλιο στο Πολιτιστικό Κέντρο Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.

Το πρόγραμμα για τον Απρίλιο έχει ως εξής:

Παρασκευή 3/4/26, 17:30-18:30: Παρουσίαση του βιβλίου «Να σου δείξω τη σελίδα », της Χριστίνας Γεωργίου

Για δηλώσεις συμμετοχής:
https://docs.google.com/forms/d/1oSc7TaXcU2d29eG2eS3l6qDE4YY5ziotkgHoJ44DB50/edit

Παρασκευή 24/4/26, 17:30 – 18:30: Παρουσίαση του βιβλίου «Το θαύμα εσύ» της Έλενας Μιτσίδη

Για δηλώσεις συμμετοχή:
https://docs.google.com/forms/d/1tHhVQPW7QUpreZpLKmVZVRAvcNG1y2hqGuTqy8iMPx8/edit

Βιογραφικό Χριστίνας Γεωργίου
Βιογραφικό Έλενας Μιτσίδη

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
24/3/26

Εργαστήριο Αστικής Κομποστοποίησης – 4/4/26, Εργαστήριο αστικής γεωργίας - πάρκο Ακρόπολης
2026-04-04 10:00 - 12:00 | Πάρκο Ακροπόλεως

Περιφορά Επιταφίου τη Μ. Παρασκευή στον Ι.Ν. της του Θεού Σοφίας, με τη συμμετοχή της Συμφωνικής Μπάντας Δήμου Στροβόλου - Ευρωπαϊκού Πανεπιστημίου Κύπρου
2026-04-10 20:30 | Ιερός Ναός Της Του Θεού Σοφίας
ΠΕΡΙΦΟΡΑ ΕΠΙΤΑΦΙΟΥ
Η Εκκλησιαστική Επιτροπή, οι Ιερείς του Ιερού Ναού της του Θεού Σοφίας και ο Δήμος Στροβόλου ενημερώνουν ότι τη Μεγάλη Παρασκευή 10/04/26 και ώρα 20:30 – 21:00 περίπου, θα γίνει Περιφορά του Επιταφίου, με τη συμμετοχή της Συμφωνικής Μπάντας Δήμου Στροβόλου – Ευρωπαϊκού Πανεπιστημίου Κύπρου.
Η πορεία που θα ακολουθηθεί είναι:
Έξοδος από τον Ναό στην οδό Ελαιώνων και ακολούθως στις οδούς Μακεδονιτίσσης, Κυριάκου Μάτση, Καρκαβίτσα, Καστέλλα και είσοδος στο προαύλιο του Ναού από την οδό Ελαιώνων.
Από τον Δήμο Στροβόλου και τον Ιερό Ναό της του Θεού Σοφίας

8 Απριλίου 2026

Πασχαλινό Πανηγύρι, Δευτέρα του Πάσχα 13/4/26 στο προαύλιο του Ιερού Ναού Απ. Μάρκου Αρχαγγέλου Στροβόλου
2026-04-13 15:00 | Ιερός Ναός Αποστόλου Ευαγγελιστού Μάρκου

Τελετή Έναρξης 2ου Φεστιβάλ Αειφορίας Πεδιαίου – Σάββατο 18/4/26
2026-04-18 15:30

Τελετή ονοματοδότησης του Δημοτικού Πάρκου «Σωκράτης Χάσικος», Δευτέρα 20/4/2026, 17:00, (παρά την οδό Μυκόνου)
2026-04-20 17:00 | Δημοτικό Πάρκο Σωκράτης Χάσικος, Cyprus
ΠΡΟΣΚΛΗΣΗ
O Δήμαρχος,
η Αντιδήμαρχος,
και το Δημοτικό Συμβούλιο Στροβόλου,
σας προσκαλούν στην τελετή ονοματοδότησης
του Δημοτικού Πάρκου
«Σωκράτης Χάσικος»

που θα πραγματοποιηθεί
τη Δευτέρα 20 Απριλίου 2026 και ώρα 17:00
(παρά την οδό Μυκόνου)

Τα εγκαίνια του Πάρκου θα τελέσει
η Πρόεδρος της Βουλής των Αντιπροσώπων και
Πρόεδρος του Δημοκρατικού Συναγερμού κα Αννίτα Δημητρίου.

Πρόγραμμα

16:45-17:00 Προσέλευση κοινού
Αγιασμός από τον πρωτοπρεσβύτερο Παρασκευά Παπαμιχαήλ
Χαιρετισμός από τον Δήμαρχο Στροβόλου, κ. Σταύρο Σταυρινίδη
Χαιρετισμός από τον συντονιστή της Δημοτικής Ομάδας ΔΗΣΥ και φίλο του εκλιπόντος, κ. Λευτέρη Κωνσταντίνου
Ομιλία από την Πρόεδρο της Βουλής των Αντιπροσώπων και Πρόεδρο του Δημοκρατικού Συναγερμού, κα Αννίτα Δημητρίου
Αντιφώνηση από τον υιό του αείμνηστου Σωκράτη Χάσικου, κ. Ιωάννη Χάσικο
Αποκαλυπτήρια

Ο Σωκράτης Χάσικος (1956–2021) ήταν ένας άνθρωπος με έντονη παρουσία και ξεκάθαρο λόγο στη δημόσια ζωή της Κύπρου. Μέσα από τη διαδρομή του ως βουλευτής του Δημοκρατικού Συναγερμού και ως Υπουργός Άμυνας και Εσωτερικών, της Κυπριακής Δημοκρατίας άφησε το δικό του στίγμα, υπηρετώντας τον τόπο με αποφασιστικότητα και συνέπεια.

Κατανοώντας το ψυχικό τραύμα: Ο δρόμος προς την επούλωση, 21/4/26
2026-04-21 18:30 | Πολιτιστικό Κέντρο Στροβόλου
Κατανοώντας το ψυχικό τραύμα: Ο δρόμος προς την επούλωση

******ΑΛΛΑΓΗ ΣΤΗΝ ΑΙΘΟΥΣΑ ************
Λόγω μεγάλου ενδιαφέροντος, η παρουσίαση μεταφέρεται στο Δημοτικό Μέγαρο Στροβόλου (λεωφ. Στροβόλου 100)

Ο Δήμος Στροβόλου σας προσκαλεί σε ανοικτή συζήτηση με θέμα:
«Κατανοώντας το ψυχικό τραύμα: Ο δρόμος προς την επούλωση».
Η εκδήλωση θα πραγματοποιηθεί την Τρίτη 21 Απριλίου 2026, στις 18:30, στο Πολιτιστικό Κέντρο Στροβόλου (αίθουσα «Νικόλαος Μούντης»).
Εισηγητές:
Θεόδωρος Τηλεμάχου, Ψυχίατρος, Συστημικός Ψυχοθεραπευτής
Στέλλα Σαββίδου, Κοινωνιολόγος, Συστημική Ψυχοθεραπεύτρια
Η συζήτηση απευθύνεται στο ευρύ κοινό και έχει στόχο την κατανόηση του ψυχικού τραύματος μέσα από σύγχρονες επιστημονικές προσεγγίσεις.
Θα παρουσιαστεί το πώς το ψυχικό τραύμα επηρεάζει τις σχέσεις, την οικογένεια και το ευρύτερο κοινωνικό πλαίσιο του ατόμου, καθώς και πώς η θεραπευτική στάση και η ενίσχυση της ανθεκτικότητας μπορούν να συμβάλουν ουσιαστικά στον δρόμο προς την επούλωση.
Η εκδήλωση θα περιλαμβάνει χρόνο για ερωτήσεις και διάλογο με το κοινό.
Συνιστούμε την έγκαιρη δήλωση συμμετοχής έως τις 16 Απριλίου 2026, για να διασφαλιστεί η ομαλή διεξαγωγή της εκδήλωσης.
Δηλώσεις συμμετοχής στον σύνδεσμο: https://forms.office.com/e/PSDhiHL635
Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
3 Απιλίου 2026

Το Furry Book Club τον Μάρτιο για παιδιά και εφήβους στο Πολιτιστικό Κέντρο Στροβόλου! 24/4/26
2026-04-24 17:30 - 18:30 | Πολιτιστικό Κέντρο Στροβόλου

Τελετή ονοματοδότησης του Δημοτικού Πάρκου «Έλλη Σολομωνίδου», Σάββατο 25/4/26, 11:00 (γωνία οδών Ανδρέα Παναγίδη & Ανδρέα Παρασκευά)
2026-04-25 11:00 | Δημοτικό Πάρκο Έλλη Σολομωνίδου, Cyprus

10ο Ενοριακό Συμβούλιο Χρυσελεούσας – Αρχαγγέλου. Ο Στρόβολος αλλάζει. Μαζί κάνουμε καλύτερη τη γειτονιά μας!
2026-04-29 18:30 | Εκκλησιαστικό Μουσείο Εθνομάρτυρα Κυπριανού στον Στρόβολο
10ο Ενοριακό Συμβούλιο:
Ο Στρόβολος αλλάζει. Μαζί κάνουμε καλύτερη τη γειτονιά μας!
Ενοριακό Συμβούλιο Χρυσελεούσας – Αρχαγγέλου

Την Τετάρτη 29 Απριλίου 2026 θα βρεθούμε μαζί για την γειτονιά μας. Για δεύτερη συνεχόμενη χρονιά, ο Δήμος Στροβόλου διοργανώνει ενοριακά συμβούλια, με σκοπό την αμεσότερη επικοινωνία των δημοτών με το Δημοτικό Συμβούλιο και την ενημέρωση για εισηγήσεις ή τυχόν προβλήματα που αντιμετωπίζουν στις εκάστοτε γειτονιές οι δημότες.
Το δέκατο ενοριακό συμβούλιο, για την ενορία Χρυσελεούσας-Αρχαγγέλου θα διεξαχθεί την Τετάρτη 29 Απριλίου 2026, στις 18:30 στην αίθουσα του Μουσείου Ενθομάρτυρα Αρχιεπισκόπου Κυπριανού (έναντι του Ι.Ν. Παναγίας Χρυσελεούσης).
Το κοινό μπορεί να θέτει ανοικτά ερωτήματα και εισηγήσεις στον Δήμαρχο Σταύρο Σταυρινίδη και μέλη της Υπηρεσίας του Δήμου, με απώτερο σκοπό τη βελτίωση των παρεχόμενων υπηρεσιών από τον Δήμο.
Σημειώνεται ότι θα λαμβάνονται φωτογραφίες και βίντεο κατά τη διάρκεια της εκδήλωσης, τα οποία θα δημοσιευθούν στα μέσα κοινωνικής δικτύωσης του Δήμου.

10ο Ενοριακό Συμβούλιο
Συμμετέχουμε. Συζητάμε. Συνδιαμορφώνουμε.

ΑΠΟ ΤΟΝ ΔΗΜΟ ΣΤΡΟΒΟΛΟΥ
21 Απριλίου 2026

Εργαστήριο για την υγεία του εδάφους και αξιοποίηση του νερού
2026-05-02 10:00 - 12:00 | Σπηλιές Πάρκου Ακροπόλεως

Θεατρική παράσταση «Οι 12 Ένορκοι», στο πλαίσιο του 10ου Φεστιβάλ Θεάτρου του Δήμου Στροβόλου, 10/5/26
2026-05-10 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«ΟΙ 12 ΕΝΟΡΚΟΙ»
Σκηνοθεσία: Κωνσταντίνας Νικολαΐδη

Το 10ο Φεστιβάλ Θεάτρου του Δήμου Στροβόλου ανοίγει αυλαία με τη μακροβιότερη θεατρική παράσταση στον ελλαδικό χώρο «Οι 12 Ένορκοι» σε σκηνοθεσία Κωνσταντίνας Νικολαΐδη. Οι παραστάσεις θα πραγματοποιηθούν στις 9 και 10 Μαΐου 2026 και ώρα 20:30 στο Δημοτικό Θέατρο Στροβόλου.

ΤΙΜΕΣ ΕΙΣΙΤΗΡΙΩΝ
ZONE A: €25
ZONE B: €23

Για τους κατόχους Ευρωπαϊκής Κάρτας Αναπηρίας η είσοδος θα είναι δωρεάν, με έκπτωση 50% στο εισιτήριο του/της συνοδού και θα μπορεί να γίνει προκράτηση εισιτηρίων στο τηλ. 22 010191.

Πληροφορίες και εισιτήρια: https://www.ticketmaster.cy/showEventInformation.html?idEvent=7462

ΠΛΗΡΟΦΟΡΙΕΣ ΕΚΔΗΛΩΣΗΣ

Το σενάριο, μας τοποθετεί στη Νέα Υόρκη του 1957 όταν ένα αλλοδαπό αγόρι 16 χρόνων κατηγορείται για πατροκτονία. Η ζωή του βρίσκεται στα χέρια 12 ενόρκων οι οποίοι θα αποφασίσουν αν είναι τελικά ένοχο και η απόφασή τους θα πρέπει να είναι ομόφωνη.
Στην περίπτωση που ο κατηγορούμενος βρεθεί ένοχος, η θανατική ποινή είναι υποχρεωτική. Οι 12 άντρες, κλειδωμένοι σ’ ένα μικρό δωμάτιο, άλλοτε συγκρούονται κι άλλοτε ταυτίζονται, αντικατοπτρίζοντας τις προκαταλήψεις της κοινωνίας μέσα από 12 πεντακάθαρα ψυχογραφήματα που ξετυλίγονται βίαια μπροστά στα μάτια του θεατή.
Κάθε ψηφοφορία των ενόρκων είναι μία μάχη,
που πρέπει όμως να την κερδίσουν με μοναδικό όπλο την αλήθεια!
Ποια θα είναι η ετυμηγορία τους;
Και με τι «κόστος» για τον καθέναν από αυτούς;

Οι 12 ένορκοι (αλφαβητικά):
Ράφαελ Αριστοτέλους , Τάσος Γιαννόπουλος, Μάνος Ζαχαράκος, Νικόλας Καλιδώνης, Αλέξανδρος Καλπακίδης, Βαγγέλης Κρανιώτης, Κωνσταντίνος Μπάζας (δ.δ.: Βασίλης Φακανάς), Παντελής Παπαδόπουλος, Τάσος Παπαδόπουλος, Πήτερ Ραντλ, Ορέστης Τρίκας, Γιάννης Φιλίππου
Τη φωνή της χαρίζει η Νένα Μεντή

Διάρκεια παράστασης: 105’ (χωρίς διάλειμμα)

Θεατρική παράσταση «Keffiyeh Made in China», στο πλαίσιο του 10ου Φεστιβάλ Θεάτρου του Δήμου Στροβόλου, 13/5/26
2026-05-13 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
KEFFYIYEH MADE IN CHINA
σε μετάφραση Φώτη Φωτίου και σκηνοθεσία Ελένης Αναστασίου
Το 10ο Φεστιβάλ του Δήμου Στροβόλου συνεχίζεται με το έργο KEFFYIYEH MADE IN CHINA της Παλαιστίνιας συγγραφέως Dalia Taha από το Θέατρο «ΑΝΤΙΛΟΓΟΣ», σε μετάφραση Φώτη Φωτίου και σκηνοθεσία Ελένης Αναστασίου. Η παράσταση θα δοθεί την Τετάρτη 13 Μαΐου 2026 και ώρα 20:30 στο Δημοτικό Θέατρο Στροβόλου. Η παράσταση είναι κατάλληλη για όλες τις ηλικίες.
Είσοδος: €6
Όλα τα έσοδα από την πώληση των εισιτηρίων θα διατεθούν για την ενίσχυση του Κέντρου Εκπαίδευσης και Αποκατάστασης «ΥΠΑΡΧΩ».
Αρ. Άδειας Εράνου: Ν.Π. 25 /2026

Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ.
22 010191.
Διάρκεια παράστασης: 60’
Πληροφορίες και εισιτήρια:

Λίγα λόγια για το έργο
Το έργο της Παλαιστίνιας Dalia Taha δομείται ως σύνθεση αυτόνομων σκηνών. Η δομή αντανακλά τη σύγχρονη ζωή στην Παλαιστίνη, η οποία απαρτίζεται από στιγμιότυπα στιγμών και συναισθημάτων. Το έργο αποτυπώνει την αίσθηση του σύγχρονου ανθρώπου που προσπαθεί να βρει συνοχή σε έναν κόσμο αποσπασματικό, φωτίζει την ανθρώπινη εμπειρία του τραύματος: όχι μόνο την απώλεια, αλλά και το πώς η ζωή συνεχίζεται υπό οποιεσδήποτε συνθήκες. Η ανάγκη για έρωτα, για ζωή, για επιβίωση. Ένα έργο που αναζητά την τρυφερότητα μέσα στη δίνη και τον παραλογισμό του πολέμου.
Η Ντάλια Τάχα φτιάχνει ένα κολλάζ ανθρώπινων ιστοριών, ένα σπονδυλωτό έργο, καλύπτοντας όλες τις φάσεις της ζωής σε μια εμπόλεμη ζώνη. Σπαρακτικές, κάποτε και χιουμοριστικές, καθημερινές στιγμές, στις οποίες καθημερινοί άνθρωποι είναι αντιμέτωποι με δεκαετίες καταπίεσης, εκτοπισμού και προσπάθειας αφανισμού.
Παίζουν: Χριστίνα Χριστόφια, Δημήτρης Αντωνίου, Έλυα Παλάτου, Φώτης Φωτίου
Μουσική και φωνητικά: Φρειδερίκη Τομπάζου και Σάββας Χρυσοστόμου
Σκηνικά: Μαρίζα Παρτζίλη
Κοστούμια: Μαρίνα Νικολαΐδου
Σχεδιασμός φωτισμού: Κυριάκος Σιαμπτάνης

Χορηγός Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

11ο Ενοριακό Συμβούλιο Σταυρού & Εθνομάρτυρα Κυπριανού– Συνοικισμών Στρόβολος ΙΙ και Στρόβολος ΙΙΙ
2026-05-14 20:30 | Αιθ. εκδηλώσεων Ι.Ν. Απ. Ανδρέα
11ο Ενοριακό Συμβούλιο:
Ο Στρόβολος αλλάζει. Μαζί κάνουμε καλύτερη τη γειτονιά μας!
Ενοριακό Συμβούλιο Σταυρού & Εθνομάρτυρα Κυπριανού– Συνοικισμών Στρόβολος ΙΙ και Στρόβολος ΙΙΙ
Την Πέμπτη 14 Μαΐου 2026 θα βρεθούμε μαζί για την γειτονιά μας. Για δεύτερη συνεχόμενη χρονιά, ο Δήμος Στροβόλου διοργανώνει ενοριακά συμβούλια, με σκοπό την αμεσότερη επικοινωνία των δημοτών με το Δημοτικό Συμβούλιο και την ενημέρωση για εισηγήσεις ή τυχόν προβλήματα που αντιμετωπίζουν στις εκάστοτε γειτονιές οι δημότες.
Το εντέκατο ενοριακό συμβούλιο, για την ενορία Σταυρού & Εθνομάρτυρα Κυπριανού και τους Συνοικισμούς Στρόβολος ΙΙ και Στρόβολος ΙΙΙ θα διεξαχθεί την Πέμπτη 14 Μαΐου 2026, στις 18:30 στην αίθουσα του Ι.Ν. Αποστόλου Αντρέα – Συνοικισμός Στρόβολος ΙΙΙ.
Το κοινό μπορεί να θέτει ανοικτά ερωτήματα και εισηγήσεις στον Δήμαρχο Σταύρο Σταυρινίδη και μέλη της Υπηρεσίας του Δήμου, με απώτερο σκοπό τη βελτίωση των παρεχόμενων υπηρεσιών από τον Δήμο.
Σημειώνεται ότι θα λαμβάνονται φωτογραφίες και βίντεο κατά τη διάρκεια της εκδήλωσης, τα οποία θα δημοσιευθούν στα μέσα κοινωνικής δικτύωσης του Δήμου.

11ο Ενοριακό Συμβούλιο
Συμμετέχουμε. Συζητάμε. Συνδιαμορφώνουμε.

ΑΠΟ ΤΟΝ ΔΗΜΟ ΣΤΡΟΒΟΛΟΥ
7 Μαΐου 2026

Δωρεάν πιστοποίηση στις Α’ Βοήθειες για δημότες και ανέργους
2026-05-16 09:00 - 17:00 | Πολιτιστικό Κέντρο Στροβόλου
Δωρεάν πιστοποίηση στις Α’ Βοήθειες για δημότες και ανέργους
Ο Δήμος Στροβόλου παρέχει την ευκαιρία για δωρεάν πιστοποίηση στις Α’ Βοήθειες στην Εργασία- Επείγοντα Περιστατικά, με πρόσθετα θέματα για παιδιά και βρέφη.
Ημερομηνία: Σάββατο, 16 Μαΐου 2026
Διάρκεια σεμιναρίου: 9:00-17:00 (συμπεριλαμβάνεται η εξέταση και σύντομα διαλείμματα)
Χώρος: Δημοτική Βιβλιοθήκη Στροβόλου (αίθουσα Νικόλαος Μούντης)
Θα δοθεί πιστοποιητικό και ταυτότητα διεθνούς εμβέλειας με ισχύ 3 χρόνια, κατόπιν επιτυχίας σε σχετική εξέταση που θα πραγματοποιηθεί την ημέρα του σεμιναρίου. Επίσης, οι συμμετέχοντες θα λάβουν το εκπαιδευτικό υλικό.
Το σεμινάριο απευθύνεται σε:

Γονείς
Ανέργους
Παιδαγωγούς – εκπαιδευτικούς

Πρόκειται για το έβδομο, σε σειρά σεμιναρίων, που πραγματοποιείται από τον Σύνδεσμο και Τάγμα Αγίου Ιωάννη, για λογαριασμό του Δήμου Στροβόλου.
Λόγω περιορισμένου αριθμού θέσεων, θα δίνεται προτεραιότητα σε άνεργα άτομα, με την αποστολή του σχετικού πιστοποιητικού από τη Δημόσια Υπηρεσία Απασχόλησης στην ηλεκτρονική διεύθυνση ethelontismos@strovolos.org.cy .
Οι ενδιαφερόμενοι/ες παρακαλούνται να δηλώσουν συμμετοχή εδώ μέχρι την Πέμπτη 14 Μαΐου και ώρα 12:00 μ.

ΑΠΟ ΤΟΝ ΔΗΜΟ ΣΤΡΟΒΟΛΟΥ
5 Μαΐου 2026

Θεατρική παράσταση «Η Πριγκίπισσα των Αγίων Σαράντα» με τον Χάρη Ρώμα, στο πλαίσιο του 10ου Φεστιβάλ Θεάτρου, 16-17/5/26
2026-05-16 20:30, 2026-05-17 19:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Η ΠΡΙΓΚΙΠΙΣΣΑ ΤΩΝ ΑΓΙΩΝ ΣΑΡΑΝΤΑ
του Χάρη Ρώμα

Το 10ο Φεστιβάλ Θεάτρου του Δήμου Στροβόλου παρουσιάζει τη νέα ξεκαρδιστική και συγκινητική κωμωδία του Χάρη Ρώμα «Η Πριγκίπισσα των Αγίων Σαράντα»! Η παράσταση θα δοθεί το Σάββατο 16 Μαΐου και την Κυριακή 17 Μαΐου 2026 στις 20:30 και 19:00 αντίστοιχα στο Δημοτικό Θέατρο Στροβόλου.
Είσοδος: €27
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης με έκπτωση 50% στο εισιτήριο του/της συνοδού.
Πληροφορίες και εισιτήρια: soldouttickets
Λίγα λόγια για το έργο
Ένας άντρας, ένα ψέμα και… μια “πριγκίπισσα” που δεν φανταζόταν ποτέ ότι θα βρεθεί στο επίκεντρο ενός απίθανου μπερδέματος!
Όταν ο Παμείνος, εκδότης με υπερτροφικό εγώ και μικρές… ηθικές αντιστάσεις, αποφασίζει να πείσει έναν Άγγλο επενδυτή, φίλο των γαλαζοαίματων, πως η σύζυγός του είναι τέως πριγκίπισσα της Αλβανίας, ξεκινά μια καταιγίδα παρεξηγήσεων, αποκαλύψεων και απίθανων κωμικών καταστάσεων.
Ανάμεσα σε ψέματα, έρωτες, προδοσίες, άπιστους συζύγους και άτακτες γραμματείς το γέλιο ξεσπάει αβίαστα – κι εκεί που νομίζεις ότι όλα είναι φάρσα, έρχεται η συγκίνηση να ταράξει την καρδιά.
Το τραγούδι της παράστασης “Ανυπότακτη”, ερμηνεύει η Ιουλία Καραπατάκη

Παίζουν: Χάρης Ρώμας, Άβα Γαλανοπούλου, Σοφία Παυλίδου, Μιχάλης Ιατρόπουλος, Γιώργος Αμούτζας, Κατερίνα Νικολοπούλου, Αλέξανδρος Θεοδωρόπουλος.
Κείμενο και Σκηνοθεσία: Χάρης Ρώμας
Σκηνικά: Λαμπρινή Καρδαρά
Κοστούμια: Σοφία Δριστέλα- Χαρά Μποτσιβάλη
Φωτισμοί: Χριστίνα Θανασούλα
Creative Agency: Gridfox
Βοηθός Σκηνοθέτη: Θωμάς Χαβιανίδης
Προβολή- Επικοινωνία: Μαρκέλλα Καζαμία

Χορηγοί Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

Θεατρική παράσταση «Υπεργαλαξιακά Αποτυχημένοι», στο πλαίσιο του 10ου Φεστιβάλ Θεάτρου του Δήμου Στροβόλου 20/5/26 - Είσοδος ελεύθερη
2026-05-20 20:30 | Σπηλιές Πάρκου Ακροπόλεως
ΔΕΛΤΙΟ ΤΥΠΟΥ
ΥΠΕΡΓΑΛΑΞΙΑΚΑ ΑΠΟΤΥΧΗΜΕΝΟΙ
Κείμενο: Κωνσταντίνος Τσίτσιος
Σκηνοθεσία: Άρης Κυπριανού
Το 10ο Φεστιβάλ του Δήμου Στροβόλου παρουσιάζει το έργο «Υπεργαλαξιακά Αποτυχημένοι» του Κωνσταντίνου Τσίτσιου από την ArtRat Collective, σε σκηνοθεσία Άρη Κυπριανού. Η παράσταση θα δοθεί την Τετάρτη 20 Μαΐου 2026 και ώρα 20:30 στις Σπηλιές του Πάρκου Ακρόπολης. Η παράσταση είναι κατάλληλη για άτομα άνω των 16.
Είσοδος Ελεύθερη
Λίγα λόγια για το έργο
Ο Νίκος, τριάντα και κάτι, κατακεραυνωμένος από το σκληρό και αφόρητα κοινωνικοοικονομικό περιβάλλον που ζει, αποφασίζει για μια μεγάλη αλλαγή της ζωής του. Τι γίνεται όμως όταν από το πουθενά εμφανίζεται ένας Κύπριος σούπερ ήρωας και ένας Πράσινος ακόλουθος την ύστατη στιγμή;
Οι τρεις θα κληθούν να φιλοσοφήσουν την Κυπριακή πραγματικότητα και να πάρουν καίριες αποφάσεις για το μέλλον, το δικό τους και του τόπου.
Μια κωμικοτραγική ιστορία με φάρο την πραγματική αντρική φιλία και τις καταπατημένες αξίες του τόπου

Παίζουν: Χαράλαμπος Δαμιανού, Θεοφάνης Θεοφάνους, Κωνσταντίνος Τσίτσιος
Σκηνικά – Κοστούμια: Ελένη Ιωάννου
Κίνηση: Ήβη Χατζηβασιλείου
Πρωτότυπη Μουσική Σύνθεση: Δημήτρης Μύλης- Κωνσταντίνος Χατζηγεωργίου
Φωτισμός: Χρίστος Χαραλάμπους

Χορηγός Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

Θεατρική παράσταση «Εκτός ελέγχου», στο πλαίσιο του 10ου Φεστιβάλ Θεάτρου του Δήμου Στροβόλου, 26/5/26
2026-05-26 20:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΕΚΤΟΣ ΕΛΕΓΧΟΥ
του Ray Cooney
Το 10ο Φεστιβάλ του Δήμου Στροβόλου συνεχίζεται με την ξεκαρδιστική κωμωδία «Εκτός Ελέγχου!» του Βρετανού συγγραφέα Ray Cooney, από το Σατιρικό Θέατρο, σε μετάφραση Χάρη Αριστείδου και Μαριάννας Καυκαρίδου και σκηνοθεσία Μαριάννας Καυκαρίδου και Βασίλη Μιχαήλ. Η παράσταση θα δοθεί την Τρίτη 26 Μαΐου 2026 και ώρα 20:00 στο Δημοτικό Θέατρο Στροβόλου. Η παράσταση είναι κατάλληλη για άτομα άνω των 12.
Είσοδος: €6
Όλα τα έσοδα από την πώληση των εισιτηρίων θα διατεθούν για την ενίσχυση του Ιδρύματος «Nicholas Zoe Foundation». Αρ. Άδειας Εράνου Ν.Π.25/2026.
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ.
22 010191.
Πληροφορίες και εισιτήρια:

Λίγα λόγια για το έργο
Ένας Υπουργός, η γραμματέας της αντιπολίτευσης, μια σουίτα ξενοδοχείου και ένα πτώμα. Το σκάνδαλο πρέπει να αποφευχθεί και… η κατάσταση βγαίνει Εκτός Ελέγχου! Ψέματα, παρεξηγήσεις, εκπλήξεις και καταιγιστικές ανατροπές. Πόρτες που ανοιγοκλείνουν, χαρακτήρες που μπλέκονται σε απελπιστικές καταστάσεις και ένας ρυθμός που δεν αφήνει περιθώριο για ανάσα, συνθέτουν μια κλασική και άκρως διασκεδαστική κωμωδία που σατιρίζει την εξουσία, την υποκρισία και τις ανθρώπινες αδυναμίες.
Παίζουν: Χάρης Αριστείδου, Ηρόδοτος Μιλτιάδους, Μαριλένη Σταύρου, Μαρία Φιακά, Γιώργος Αναγιωτός, Ιωάννα Λαμπροπούλου, Νικόλας Κουρουζίδης, Αλέξανδρος Χρυσάνθου, Ιλόνα Ανθιμιάδου
Μετάφραση/ Διασκευή: Χάρης Αριστείδου και Μαριάννα Καυκαρίδου
Σκηνογραφία/ Ενδυματολογία: Λάκης Γενεθλής
Μουσική επένδυση: Χάρης Αριστείδου
Σχεδιασμός Φωτισμού: Βικέντιος Χριστιανίδης
Βοηθός Σκηνοθέτη: Μαριαλένα Παπαδοπούλου
Κατασκευή σκηνικού: Γιώργος Χριστιανόπουλος
Ζωγραφική Εκτέλεση Σκηνικού: Martin Meason

Χορηγοί Επικοινωνίας:

Για το συνοπτικό Πρόγραμμα του Φεστιβάλ Θεάτρου ενημερωθείτε εδώ

Διάλεξη με θέμα: «Πρόληψη Καρδιαγγειακών Νοημάτων» σε συνεργασία με τον Παγκύπριο Ιατρικό Σύλλογο, 28/5/26 – Αίθουσα εκδηλώσεων Ι.Ν. Αγ. Στυλιανού – Συνοικ. Άσπρες
2026-05-28 18:30 | Εκκλησία Αγ. Στυλιανού

Πρόσκληση: Εγκαίνια 11ης Ετήσιας Έκθεσης Ανοικτού Σχολείου Δήμου Στροβόλου, αίθουσα Σπηλιές – πάρκο Ακρόπολης | Τετάρτη 3/6/2026 | 19:00
2026-06-03 19:00 | Σπηλιές Πάρκου Ακροπόλεως

Διάλεξη με θέμα: «Πρόληψη Καρδιαγγειακών Νοημάτων» σε συνεργασία με τον Παγκύπριο Ιατρικό Σύλλογο, 4/6/26 – Αίθουσα εκδηλώσεων Ι. Ν. Απ. Λουκά – Συνοικ. Κόκκινες
2026-06-04 18:30 | Αιθ. εκδηλώσεων Ι.Ν. Απ. Λουκά – Συν. Κόκκινες

Furry Book Club: Παρουσίαση του βιβλίου «Η δασκάλα που δεν ήξερε να γράφει», της Σάντης Αντωνίου, 5/6/26
2026-06-05 17:30 - 18:30 | Πολιτιστικό Κέντρο Στροβόλου
Δελτίο Τύπου
Το Furry Book Club τον Ιούνιο για παιδιά και εφήβους
στο Πολιτιστικό Κέντρο Στροβόλου!
Το επιτυχημένο πρόγραμμα «Furry Book Club – Reading Dogs», για παιδιά και εφήβους, ολοκληρώνεται για φέτος με δύο τελευταία εργαστήρια στο Πολιτιστικό Κέντρο Στροβόλου, με δωρεάν συμμετοχή. Απαραίτητη η εκ των προτέρων δήλωση συμμετοχής, λόγω περιορισμένου αριθμού θέσεων.
Το πρόγραμμα διοργανώνεται από τον Κυπριακό Σύνδεσμο Παιδικού και Νεανικού βιβλίου (ΚΣΠΝΒ), σε συνεργασία με το «Assistant Dogs Cyprus» και υποστηρίζεται από τον Δήμο Στροβόλου και τη Eurobank.
Στοχεύει στην ανάπτυξη της φιλαναγνωσίας και την προώθηση της κυπριακής παιδικής και νεανικής λογοτεχνίας, μέσω λογοτεχνικών εργαστηρίων και παρουσιάσεων βιβλίων. Στην εκδήλωση συμμετέχουν ειδικά εκπαιδευμένα σκυλιά «ανάγνωσης – reading dogs», συνοδευόμενα από τους εκπαιδευτές τους, με στόχο την καλλιέργεια του σεβασμού των ζώων και της φιλοζωικής δράσης, μέσα από βιωματικές εμπειρίες.
Το πρόγραμμα για τον Ιούνιο έχει ως εξής:

Παρασκευή 5/6/26, 17:30 – 18:30: Παρουσίαση του βιβλίου «Η δασκάλα που δεν ήξερε να γράφει» της Σάντης Αντωνίου

Για δηλώσεις συμμετοχής: εδώ

Παρασκευή 12/6/26, 17:30 – 18:30: Παρουσίαση του βιβλίου «Μια ταπεινή βράκα» του Ελευθέριου Πλουτάρχου

Για δηλώσεις συμμετοχής: εδώ

Από τον Δήμο Στροβόλου και τον Κυπριακό Σύνδεσμο Παιδικού Νεανικού Βιβλίου
26/5/26

Ανακυκλώνουμε τα επικίνδυνα απόβλητα. Έχουμε δικαίωμα σε ένα καθαρό περιβάλλον!, 6/6/2026 - Πολιτιστικό Κέντρο Στροβόλου
2026-06-06 10:00 - 12:00 | Πολιτιστικό Κέντρο Στροβόλου
Ανακυκλώνουμε τα επικίνδυνα απόβλητα.
Έχουμε δικαίωμα σε ένα καθαρό περιβάλλον!
Ο Δήμος Στροβόλου, με αφορμή την Παγκόσμια Ημέρα Δικαιωμάτων του Παιδιού και την Παγκόσμια Ημέρα Περιβάλλοντος, καλεί όλα τα παιδιά να συμμετάσχουν σε μια ξεχωριστή δράση ανακύκλωσης για ένα πιο καθαρό και ασφαλές περιβάλλον.
Το Σάββατο 6 Ιουνίου 2026, από τις 10:00 μέχρι τις 12:00, στον χώρο στάθμευσης του Πολιτιστικό Κέντρο Δήμου Στροβόλου, τα παιδιά μπορούν να φέρουν:

χρησιμοποιημένες μπαταρίες
ληγμένα ιατρικά φάρμακα

για ασφαλή ανακύκλωση και διαχείριση μέσω της κινητής μονάδας επικίνδυνων αποβλήτων.
🎁 Όλα τα παιδιά που θα φέρουν υλικά για ανακύκλωση θα λάβουν δώρο μία κρέπα, γιατί…
«Η ανακύκλωση έχει γλυκιά γεύση!»
Μέσα από τη δράση, μικροί και μεγάλοι θα έχουν την ευκαιρία να ενημερωθούν για τα επικίνδυνα απόβλητα και για τον σωστό τρόπο διαχείρισής τους μέσω του Πράσινου Σημείου.
📌 Σημειώνεται ότι η κινητή μονάδα θα δέχεται αποκλειστικά:

μπαταρίες
ληγμένα ιατρικά φάρμακα

Σας περιμένουμε όλους για να προστατεύσουμε μαζί το περιβάλλον και το μέλλον των παιδιών μας!
ΑΠΟ ΤΟΝ ΔΗΜΟ ΣΤΡΟΒΟΛΟΥ
25 Μαΐου 2026

Ετήσια Έκθεση Φωτογραφίας μελών του Φωτογραφικού Ομίλου Δήμου Στροβόλου με θέμα «Ελεύθερο», 8/6/26
2026-06-08 20:00 | Πολιτιστικό Κέντρο Στροβόλου

Πρόσκληση Δημόσια Διαβούλευση & ανοικτή παρουσίαση του έργου της «Ανάπλασης του Αστικού Γραμμικού Πάρκου Πεδιαίου και της Μελέτης Εκτίμησης Επιπτώσεων στο Περιβάλλον (ΜΕΕΠ)», 11/6/26
2026-06-11 19:00 | Δημοτικό Θέατρο Λευκωσίας, Mouseiou 4, Nicosia, 1097, Cyprus
Περισσότερα για το έργο: www.pediaios.cy

Furry Book Club: Παρουσίαση του βιβλίου «Μια ταπεινή βράκα», του Ελευθέριου Πλουτάρχου, 12/6/26
2026-06-12 17:30 - 18:30 | Πολιτιστικό Κέντρο Στροβόλου

Θεατρική παράσταση «Ο Άνθρωπος που έσπασε τον κώδικα», στο πλαίσιο του 10ου Φεστιβάλ Θεάτρου του Δήμου Στροβόλου, 13/6/26
2026-06-13 20:30 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
Ο ΑΝΘΡΩΠΟΣ ΠΟΥ ΕΣΠΑΣΕ ΤΟΝ ΚΩΔΙΚΑ
του Hugh Whitemore
Μετάφραση: Ανδρέας Αραούζος
Το 10ο Φεστιβάλ του Δήμου Στροβόλου κλείνει με το έργο «Ο Άνθρωπος που έσπασε τον κώδικα» του Hugh Whitemore από την Alpha Square. Το έργο είναι βασισμένο στο βιβλίο «Alan Turing: The Enigma» του Andrew Hodges, σε μετάφραση Ανδρέα Αραούζου και σκηνοθεσία Ελένης Αναστασίου. Η παράσταση θα δοθεί το Σάββατο 13 Ιουνίου 2026 και ώρα 20:30 στο Δημοτικό Θέατρο Στροβόλου και είναι κατάλληλη για άτομα άνω των 12.
Είσοδος: €6
Όλα τα έσοδα από την πώληση των εισιτηρίων θα διατεθούν για την ενίσχυση του Συνδέσμου «Ένα Όνειρο Μια Ευχή». Αρ. Άδειας Εράνου: Ν.Π. 25/2026
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ. 22 010191.
Πληροφορίες και εισιτήρια:

Λίγα λόγια για το έργο
Άλαν Τούρινγκ, μια εκκεντρική διάνοια, που έπαιξε σημαντικό ρόλο στη νίκη του Δευτέρου Παγκοσμίου Πολέμου. Έσπασε τον πολυσύνθετο Γερμανικό κώδικα Enigma, επιτρέποντας στις συμμαχικές δυνάμεις να προβλέπουν τα σχέδια των Γερμανών. Εφόσον η δουλειά του κατατάχθηκε ως άκρως απόρρητη για χρόνια μετά τον πόλεμο, κανείς δεν ήξερε πόσα του οφείλονταν όταν δικάστηκε επειδή έσπασε έναν άλλο κώδικα – το ταμπού της ομοφυλοφιλίας. Ο Τούρινγκ, ο πατέρας της επιστήμης των υπολογιστών, καταδικάστηκε για ασελγή συμπεριφορά και υποχρεώθηκε να υποστεί ορμονοθεραπεία που τον άφησε σωματικά και ψυχικά εξασθενημένο. Το έργο «Ο άνθρωπος που έσπασε τον κώδικα» μάς παρουσιάζει ποιος ήταν, τί του συνέβη και γιατί.
Παίζουν: Ανδρέας Αραούζος, Βαρνάβας Κυριαζής, Λένια Σορόκου, Θανάσης Δρακόπουλος, Μαρίλια Χαριδήμου, Εύρος Βασιλείου, Σταύρος Δημόπουλος
Σκηνοθεσία: Ελένη Αναστασίου
Σκηνογραφία: Γιώργος Γιάννου
Κοστούμια: Ρέα Ολυμπίου
Μουσική: Δημήτρης Ζαχαρίου
Σχεδιασμός Φωτισμού: Νίκος Μυλωνάς
Χειρισμός φωτισμού και ήχου: Χριστίνα Ψαρά
Χορηγοί Επικοινωνίας

«Συναυλία με το κουαρτέτο εγχόρδων Arte y Musica Quartet», 14/6/26, 19:00, Μουσείο Εθν. Κυπριανού. Η συναυλία πραγματοποιείται με τη στήριξη του Δήμου Στροβόλου
2026-06-14 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο

Συναυλία «Η ζωή μας ένα τραγούδι», 18/6/26
2026-06-18 19:45 | Δημοτικό Θέατρο Στροβόλου, Cyprus
Ο Δημοτική Χορωδία Στροβόλου γιορτάζει 35 από την ίδρυσή της και τιμά τον τέως μαέστρο και ιδρυτής της Στέλιο Καραολή
18 Ιούνιου 2026 │ώρα: 19:45 │Δημοτικό Θέατρο Στροβόλου
Είσοδος Ελεύθερη
